1. Source – גמרא ברכות דף לד. – one should refuse, and if he doesn’t he is like a dish without salt, but if he refuses too much he is like a dish that is oversalted. Also פסחים פו: says מסרבין לקטן ואין מסרבין לגדול, so it seems that it isn’t only about תפילה but about all honor.
2. Proper balance – first time refuse, second time begin to stir, third time take it.
3. This is one of those things (along with yeast and salt) where too much is no good, but מיעוטן יפה.
4. Limitations/Exceptions.
5. בית יוסף סימן נג – רבים explain that if he is a ש"ץ קבוע he should not wait, and should take the עמוד right away before being asked, because otherwise he makes it look like he doesn’t trust his appointment by the ציבור.
6. This is paskened in שו"ע סימן נג סעיף טו. Here the בית יוסף is clear that he shouldn’t delay, but in הלכות קריאת המגילה סימן תרצ ס"ק ג the משנה ברורה just says "אין צריך" to delay, implying that the may.
7. בהגר"א שם points out that in הלכות קריאת התורה סימן קלט סעיף ג' we have a similar הלכה – one shouldn’t get up to lein unless called, even a ש"ץ קבוע, but שולחן ערוך שם paskens that we rely on original מינוי for a ש"ץ קבועה. However, the רמ"א שם disagrees and says he should wait to be called.
8. גר"א points out that the גמרא ערכין יא: gives as an example of asking out of דרך ארץ, the שליחא דציבורא who needs to be asked. באור הלכה ד"ה ולא ימתין points out from the טוב it also only says the ש"ץ shouldn’t refuse, but not that he shouldn’t delay at all. Where did the שו"ע get this from?
9. באה"ל suggests that the ש"ץ referred to in גמרא ערכין is somebody who is appointed for general communal responsibilities, but not specifically for תפילה. If one is appointed specifically for תפילה, he should not delay at all.
10. ערוך השולחן נג:טו – the גמרא ערכין is saying that he shouldn’t go up without being asked at all because maybe the ציבור isn’t ready to daven yet, but he should not delay once asked to start. שו"ת דברי מלכיאל ח"ה סימן כא also says that גמרא ערכין is not about whether to daven, but about when to start.
11. בנין ציון סימן קעד asks even further that the בית יוסף is מדייק the דין that a ש"ץ קבוע is not מסרב from the fact that גמרא ברכות refers to an "עובר לפני התיבה" and not to a "ש"ץ קבוע", but really the source that a ש"ס קבוע is not מסרב twice is explicit in the גמרא ערכין which says that a ש"ץ just needs to be מימלך בציבור? He answers that גמרא ערכין is about becoming a שליח ציבור, which even if not a חוצפה, can’t happen without an official acquiescence of the ציבור. The גמרא never meant to say that a ש"ץ קבוע needs רשות by each תפילה, just that he needs רשות initially so that he will actually be a שליח.
12. בית יוסף בשם חידושי הראה לברכות שם – if the person asking is an אדם גדול it is not appropriate to be מסרב at all.
13. The גמרא פסחים דף פו says הנכנס לבית כל מה שיאמר לו בעל הבית יעשה, but תוספות שם says that if you are being asked to do something of שררה, you can be מסרב. מג"א סימן נג ס"ק יז (quoted in משנ"ב ס"ק מה) says the same by being asked to be a שליח ציבור.
14. If he used to be a שליח ציבור and decided to step down, משנ"ב ס"ק מד says בשם תשובת יד אליהו that he only needs permission from new ש"ץ. יד אליהו סימן ל' compares this to גמרא יומא יג where we pasken like ר' יוסי that אירע בו פסול בכ"ג ומינו אחר תחתיו ראשון חוזר לעבודתו שני אינו ראוי לא לכ"ג ולא לכהן הדיוט, and תוס' שם wonders why we are learning הלכתא למשיחא? The answer may be that it is a נפק"מ להלכה for a שליח ציבור.
15. תורה לשמה סימן רעה – a father would be considered a גדול, but if the reason for the סירוב is to tell the father “I want you to have it first” it is appropriate to have normal סירוב outlined in the גמרא.
16. משנה ברכות לד. (נפסק להלכה בשו"ע נג:יז) - If previous ש"ץ made a mistake and had to come down, the next guy should not keep the ציבור waiting by standing on ceremony.
17. Further Details.
18. From פסחים פו: it is apparent that this is not only about being asked בציבור, because it applies to any honor. Therefore, when they are asking in advance to be ש"ץ you should even be מסרב then
19. אשל אברהם מבאטשאטש – don’t be totally disingenuous – this is really a reflection of how you should feel.
20. Nowadays. תשובות והנהגות ח"א סימן קיב says that this was primarily an issue in the days when most people were not בקיאים and going up would be arrogant in suggesting that you are qualified, but nowadays we aren’t being מוציא anybody, and almost everybody is qualified.
21. Maybe it is a little different on שבת where it is expected that you have a nice voice and know the נוסח.
22. Even if you hold it applies nowadays, it certainly doesn’t apply when you see that nobody is volunteering to be ש"ץ and it is delaying the entire shul, because that would be comparable to somebody who was מתפלל וטעה and had to come down.

**1 - תלמוד בבלי מסכת ברכות דף לד עמוד א**

תנו רבנן: העובר לפני התיבה - צריך לסרב, ואם אינו מסרב - דומה לתבשיל שאין בו מלח, ואם מסרב יותר מדאי - דומה לתבשיל שהקדיחתו מלח. כיצד הוא עושה - פעם ראשונה יסרב, שניה מהבהב, שלישית - פושט את רגליו ויורד. תנו רבנן: שלשה רובן קשה ומיעוטן יפה, ואלו הן: שאור, ומלח, וסרבנות.

**2 - בית יוסף אורח חיים סימן נג**

היורד לפני התיבה ואינו שליח ציבור קבוע צריך לסרב וכו'. ברייתא בפרק אין עומדין (ברכות לד.) העובר לפני התיבה צריך לסרב ואם אינו מסרב דומה לתבשיל שאין בו מלח ואם מסרב יותר מדאי דומה לתבשיל שהקדיחתו מלח כיצד יעשה ראשונה מסרב וכו'. ומפרש רבינו דהיינו במי שאינו שליח ציבור קבוע דאילו שליח ציבור קבוע אין לו להמתין שיאמרו לו כלום אלא הוא מעצמו יעלה ואדרבה אין ראוי לו להמתין שיאמרו לו שיעבור לפני התיבה שנראה שאינו סומך על דיבור הציבור שמינוהו לכך וכתב הרא"ה (חי' ברכות לד:) אהא דצריך לסרב ומיהו הכל לפי המפייס והמתפייס שאם המפייס אדם גדול אין מסרבין בו כלל:

**3 - שולחן ערוך אורח חיים הלכות ברכות השחר ושאר ברכות סימן נג סעיפים טו-טז**

סעיף טו

ש"צ קבוע יורד לפני התיבה מעצמו \* (מג) ולא ימתין שיאמרו לו.

סעיף טז

מי שאינו ש"צ קבוע צריך (מד) לסרב מעט קודם שירד לפני התיבה, ולא יותר מדאי, אלא פעם ראשונה מסרב וכשיאמרו לו פעם שניה, מכין עצמו כמו שרוצה לעמוד, ובפעם שלישית יעמוד. ואם האומר לו שירד הוא אדם גדול, יז אינו מסרב לו (מה) כלל.

**4 - שולחן ערוך אורח חיים הלכות קריאת ספר תורה סימן קלט סעיף ג**

אפי' ראש הכנסת או חזן, ב לא יקרא עד שיאמרו לו: קרא; ונהגו שש"צ כשרוצה מברך וקורא בלי נטילת רשות, (ז) משום דהוי כאילו משעה שמינוהו לש"ץ הרשוהו על כך. הגה: ובמדינות אלו אין נוהגין כן, ואין החזן עולה רק כשהסגן אומר לו לעלות, אבל (ח) אין קורין לו בשמו כמו שאר העולים שקוראים אותם בשמם פלוני בר פלוני;

**5 - תלמוד בבלי מסכת ערכין דף יא עמוד ב**

ת"ש: +דברי הימים ב כ"ט+ ויאמר חזקיהו להעלות העולה (על המזבח) +מסורת הש"ס: [להמזבח]+ ובעת החל העולה החל שיר ה' והחצוצרות ע"י כלי (שיר) דוד מלך ישראל, האי שירה מאי עבידתה? אילימא דעולת חובה, ל"ל אימלוכי? אלא לאו דעולת נדבה. א"ר יוסף: לא, עולת ראש חודש הוה, וקא מיבעיא להו: מי הוקבע ר"ח בזמנו דליקרב או לא. אמר ליה אביי: ומי מצית אמרת הכי? והכתיב: +דברי הימים ב כ"ט+ ביום ששה עשר לחדש הראשון וגו' ויאמר חזקיהו להעלות העולה (על המזבח) +מסורת הש"ס: [להמזבח]+! אלא אמר רמי בריה דרב ייבא: כבש הבא עם העומר קמיבעיא להו, מי קבע ר"ח בזמנו דליקריב או לא. מתקיף לה רב אויא: וליחזי פסח היכי עביד? מצה היכי אכיל? אלא אמר רב אשי: מידי דהוה אשליחא דציבורא דממליך

**6 - ביאור הלכה על שולחן ערוך אורח חיים הלכות ברכות השחר ושאר ברכות סימן נג סעיף טו**

ולא ימתין - ובביאור הגר"א סותר לזה מערכין י"א ע"ב דש"ץ מימלך לתפלה עיין שם. ומהטור ג"כ אינו מוכח רק דאינו צריך לסרב אבל לא דאין צריך להמתין כלל. ומ"מ בדוחק יש ליישב דעת השו"ע דמיירי הגמרא בש"ץ שאינו קבוע לענין התפלה רק דהוא ממונה לשארי דברים ולפי מה שפי' רש"י בחולין כ"ד ע"ב דיש ש"ץ שהוא ממונה לתקיעת שופר ולנדות ושארי דברים עיין שם ואף על גב דבודאי מתרצים הצבור שיהיה הוא שלוחם ג"כ לתפלה מ"מ עביד דמימלך משא"כ בש"ץ שהתמנותו היה העיקר שהוא יהיה הש"ץ לתפלה א"צ למימלך כלל ובלוים שם כיון שזה היום הא' שנתמנו לעבודתם כדמוכח בקרא שם אפשר דגרע מש"ץ קבוע שעומד תמיד לכך:

**7 - מגן אברהם סימן נג ס"ק יז**

אינו מסרב לו כלל - דאין מסרבין לגדול וכתבו התו' ספ"ז דפסחים דבדבר גסות ושררה אפילו האומר לו הוא אדם גדול יסרב ועמ"ש סי' ק"ע ס"ה:

**8 - משנה ברורה סימן נג ס"ק מד-מה**

(מד) לסרב - שליח ציבור שלא רצה להיות עוד ש"ץ וקבלו אחר במקומו א"צ רשות כיון שבידו עוד להיות ש"ץ ודוקא מהקהל א"צ רשות אבל מהש"ץ השני צריך ליטול רשות כן כתב בתשובת יד אליהו ולפי מה שביארנו בבה"ל גם ש"ץ כזה צריך ליטול רשות מתחלה:

(מה) כלל - דאין מסרבין לגדול. וכתבו התוספות סוף פרק ז' דפסחים דבדבר גסות ושררה אפילו האומר לו הוא אדם גדול יסרב:

**9 - תלמוד בבלי מסכת ברכות דף לד עמוד א**

העובר לפני התיבה וטעה - יעבור אחר תחתיו, ולא יהא סרבן באותה שעה

**10 - שולחן ערוך אורח חיים הלכות ברכות השחר ושאר ברכות סימן נג סעיף יז**

אם טעה ש"צ וצריכין להעמיד אחר תחתיו, אותו שמעמידין תחתיו \* לא יסרב.

**11 - תוספות מסכת פסחים דף פו עמוד ב**

אין מסרבין לגדול - אמאי דיתיב אפוריא לא שייך למימר משום דאין מסרבין דישיבת פוריא דבר גסות ושררה הוא ולא היה לו לישב אי לאו משום כל מה שיאמר בעל הבית עשה.

**12 - שו"ת יד אליהו סימן ל**

שאלה ש"ץ שלא רצה להיות עוד ש"ץ וקבלו אחר במקומו אם צריך סירוב כשירצה להתפלל או ה"ל כקבוע דהא בדידיה תליא מילתא

עוד שאלה כשיש תיקון שלא יתפלל בימים נוראים אלא ש"ץ דוקא ולא שום יחיד אם זה הש"ץ נכלל בכלל התקנה או ה"ל כש"ץ ויכולים ליתן לו להתפלל:

תשובה מתחילה נבאר למה ש"ץ קבוע יורד לפני התיבה מעצמו ולא ימתין שיאמרו לו ואלו מי שאינו ש"ץ קבוע צריך לסרב קודם שירד לפני התיבה כמ"ש בסי' נ"ג סעיף ט"ו וט"ז ובגמר' אמרו סתם העובר לפני התיבה צריך לסרב ואם אינו מסרב כו' כמ"ש בפ"ה דברכות ל"ד ומנ"ל לחלק:

באמת הטור כתב האי חילוקא מסברא דנפשיה והסכים עמו הב"י וסברא נכונה היא בעצם בשלמא כשאינו ש"ץ קבוע צריך שיראה את עצמו שאינו ראוי לכך ואלו עובר בלי נטילת רשות אז נראה כי כאלו דבר קטן הוא לירד לפני התיבה ע"כ צריך להראות עצמו שאינו כדאי לזה אך שמבקשין ממנו אבל כשהוא ש"ץ קבוע דהכל יודעין שכבר בחרו בו לא שייך האי טעמא:

וכזה שמעתי פי' מה שאמר משה רבינו לאהרן קרב אל המזבח פרש"י שהיה אהרן בוש וירא לגשת א"ל משה למה אתה בוש לכך נבחרת ר"ל דה"ל כש"ץ קבוע שאין צריך רשות אח"כ מצאתי כ"כ בס' בשם ר' ישראל דרשן ז"ל:

אבל קשה לי על עקרא דדינא דלא משמע הכי בפ"ק דערכין דף י"א וז"ל בעי רבי אבין עולת נדבת צבור טעונה שירה או אינה טעונה שירה עולותיכם אמר רחמנא אחת עולת חובה ואחת עולת נדבה או דלמא עולותיכם דכולהו ישראל קאמר רחמנא ת"ש ויאמר חזקיה להעלות העולה על המזבח ובעת החל העולה החל שיר ה' והחצוצרות על ידי כלי שיר דוד מלך ישראל האי שיר' מאי עיבידתא אילימא דעולת חוב' ל"ל אימלוכי אלא לאו דעולת נדבה אמר רב יוסף לא עולת ר"ח הוה וקאי איבעי' להו מי הוקבע ראש חודש בזמנו דליקרב או לא כו' מתקיף לה רב אויא וליחזי פסח היכי עביד מצה היכי אכול אלא אמר רב אשי מידי דהוה אשליחא דציבורא דמימלך השתא דאתית להכי אפילו תימא עולת חובה מיד דהוי אשליח דצבור' דממליך ופרש"י אלא אמר רב אשי הא דמימלך לאו משום דמספקא לי' דודאי הוקבע ר"ח בזמנו אלא רשותא הוא דקא נסיב: מידי דהוה אשליח דצבור' דמימלך ונסיב רשותא אם יתפלל אפי' תימ' עולת חובה עולת תמיד שבכל יום ויום הואי: מוכח כאן בהדיא דאפילו ש"ץ קבוע צריך ליקח רשות דהא ש"ץ קרי:

ועוד דהא מסיק התם הא דמימלך בשירה דהתם לאו משום דמספקא להו אם נקבע כו' דודאי הוקבע ר"ח בזמנו אלא רשותא הוא דקא נסיב ומיירי בקבועים לזה ע"ש ועוד דאי לא בקבוע איירי מאי רשות שייך ביה וכי איהו השואל להתפלל הלא צריך לבקש ממנו והוא צריך לסרב פעם ראשונה אבל בקבוע ניחא ועוד דהא לא פרט שם בקרא לאיזה יחיד שהיה רוצה בו כלל רק דידוע היה ביניהם רק שלא היה ראוי להם להתחיל עד שיקחו רשות דהיינו שיאמרו לו מקדם וגבי קטרת במ"ג פ"ו דתמיד לא היה מקטיר עד שאמר לו הממונה הקטר ואפילו כהן גדול א"ל אישי כ"ג כו' ובירושלמי פ"ד דברכות ח"ב ובי"מ כו"א דא' שם ר"א כל מה שש"ץ עובר לפני התיבה תובע צרכי עמך לפניך ר"פ ר"ל ור"י או' זה שעובר לפני התיבה אין אומרים לו בא והתפלל אלא בא ועשה קרבנינו עשה צרכינו עשה מלחמתינו פייס בעדינו ושם מיירי בש"ץ ובי"מ שם ז"ל דרכם היה לומר לפני עובר התיבה מידי עברו כו' דהיינו קרב להתפלל כדא' בב"ר פמ"ט:

וזה י"ל פי' מ"ש ברבה פ' וישלח ע"פ ויקרא לו אל אלקי ישראל וז"ל אפי' חזן הכנסת אינו נוטל השררה לעצמו (ובי"ת פי' בע"א והוא דוחק) ובס' מטה משה סי' נ"ט בדיני ש"ץ גם בסי' י' בדיני מילה כתב דש"ץ הוא כמו כהן המקריב ולכך נקרא קרוב כו' ע"ש וכ"כ בסידר ר"ה והשב את העבודה דהש"ץ נגד כהן המקריב ובשו"ת מהרי"ק שורש מ"ד כתב שכל הקהל מחויבים לשלם לש"ץ מטעם דתפילה של צבור היא במקום תמידין דבאין משל צבור:

וי"ל דמשום זה הנהוג ברוב הקהלות גדולות שהש"ץ ממתין על הגדול שבקהלה כגון האב"ד וא"ל שיתחיל אשרי או אחר א"ל בא האב"ד אז השמש אומר להש"ץ שיתחיל וזהו הרשות אך בתפלת השחר אין הנהוג כן קצת:

נחזור לנדון השאלה בדין הראשון דלפי מ"ש הטור והב"י וכל האחרונים שהסכימו לש"ץ קבוע דאין צריך ליקח רשות כי כבר נבחר כו' א"כ ה"ה זה הש"ץ שכבר היה קבוע והמניעה הוא מצדו ואי רוצה להיות עוד ש"ץ קבוע שהרשות בידו לפי משמעות השאלה א"כ נראה דגם בזה ה"ל כקבוע וא"צ ליקח רשות אך נ"ל דכ"ז הוא לענין הקהל אבל אם הש"ץ השני בבה"כ צריך ליקח ממנו רשות דהא אם השני רוצה ג"כ להתפלל בודאי הוא קודם דמצי א"ל או תהיה אתה קבוע לחלוטין או אני לבדי ואינו דומה למ"ש התוספות:

בפ"ק דיומא י"ג בפלוגתא אירע בו פסול בכ"ג ומינו אחר תחתיו ראשון חוזר לעבודתו שני כל מצות כהונה גדולה עליו דברי ר"מ ר' יוסי אומר ראשון חוזר לעבודתו שני אינו ראוי לא לכ"ג ולא לכ"ה והלכה כר' יוסי וכתבו התוספות תימא הילכתא למשיחא וי"ל דאיכא נ"מ אפילו בזמן הזה לפרנס הממונה על הצבור ועבר מחמת אונס שכשיעבור האונס חוזר לשררתו עכ"ל (ופי' דנ"מ בזמן הזה לענין השני דאלו על הראשון כ"ע מודים דחוזר לשררתו ואין בזה פלוגת' כלל +/השמטות/ ופי' זה למדתי בימי חורפי אצל מורי דודי כבוד הרב ה"ה מופת הדור מהר"ר מענדל כ"ץ ז"ל אב"ד דמדינת רוסיה והוא נכון וזה י"ל כוונת מהרש"א שם שכתב ויש ליישב. אך שראיתי בס' באר שבע פ"ג דהוריות דטו"א שמשמעות דבריו דקאי על הראשון שחוזר וכן באמת כתב הר"מ מרוטן ברג הובא במרדכי פרק חזקת הבתים דמי שהיה רגיל במצוה כגון גלילה והיה לו אונס או עוני ונתנו הקהל המצוה לאחר ואח"כ העשיר ורצה שיחזירו לו המצוה ופסק שהדין עמו וראייתו מתירץ התוס' הנ"ל והובא בסס"י קנ"ג ובאמת אין צריך לדין זה לתי' של תוס' הלא כ"ע מודים בדין זה ואין בזה פלוגתא כלל וצ"ל דלא הביא ראיה מתירוצו של תוס' אלא דכל השררות ילפינין מכ"ג דלא תימא שאני כ"ג מכמה טעמים וה"א דאינו חוזר כלל ול"ד לכ"ג כלל קמ"ל דילפינין מכ"ג וממילא נ"מ לגבי השני כמ"ש לעיל אך ראיתי שבעל מ"א הניח בקושיא א"כ לא ס"ל פירושי הנ"ל והוא תמוה מאוד על כל הגדולים אלו לפ"ד בעל מ"א+ וחזן דומה לפרנס בזה כמש"ל:

נמצא דראשון חוזר לעבודתו כשירצה דהתם מחמת אונס עבר מהתמנותו אבל כאן הוא ברצונו לא היה רוצה ע"כ נראה דאפילו הקהל אם ירצו שלא למנותו עוד דהרשות בידם אף אם היה מתחילה נתמנה בלא זמן רק כל ימי חייו סתם וזה פשוט:

ובדבר הדין השני בתקנה הנ"ל הנה אין הזמן מסכים עמדי לעיין בספרים כל הצריך אך לפום רהיטא נראה הלא ידוע שבענייני התקנו' הולכים אחר המכוון של עושי התקנה:

והנה נראה שנעשה תקנה זו משני פנים א' מצד המחלוקת של המתפללים שרוצה כ"א להתפלל אעפ"י שאינו ראוי כידוע והשני מצד המנהיגים מחלקי התפלות שרוצה כ"א לחלוק כבוד לאהובו וקרובו ומתוך כך מתרבים המחלוקת בין המנהיגים כידוע ע"כ יפה עשו בתקנה זו להסיר המריבה ולפ"ז מצד המתפללים י"ל בזה האיש שאין שייך מחלוקת מן הרוצים להתפלל כי זה האיש אינו דומה להם כלל ע"כ לא יקנאו בו ואפילו בגזרות שגזרו אמרו בכמה דוכתי דלא גזרו במידי דלא שכיח אבל מצד המנהיגים אם אין כולם מרוצים בו שייך לומר תקנה במקומה כי יבואו לידי ריב וקטטה אבל אם כולם מסכימים לזה הדעת מכרעת שאין לחוש מצד התקנה:

והנה אם היה הש"ץ הראשון אנוס מתחילה הדין מפורש בתוספות פ"ק דיומא ד"ה כו' שראשון חוזר לעבודתו נמצא אם היה אנוס וחוזר לעבודתו נ"ל דפשיט' דמותר ליתן להשני להתפלל ג"כ מצד התקנה הנ"ל באופן הנ"ל: (עמ"ש בשו"ת הר"ש דמודינא ובשו"ת ש"א סי' ס"ג):

ובמש"ל יש ללמוד מ"ש בסי' ו' ובסי' ז' ובשל"ה לדמות ברכת השחר לחזרת הש"ץ שמנה עשרה דרצו ללמוד דרשות לומר החזן ב"פ כל הברכות כו' לא דמי דהתם תפלת י"ח נתקן נגד תמידין כמ"ש בברכות ותמידים היו משל צבור וכהן מקריב בעד כולם ולזה נתקן החזרה של הש"ץ וכמ"ש בירושלמי הנ"ל וברבה הנ"ל א"א לש"ץ עמוד להתפלל כו' אלא אומרים עשה קרבנותינו דקאי אחזרה י"ח שעושה בעד הצבור אבל ברכת השחר אינם רק בשביל ההנאה ובברכת הנהנין אין א' שלא נהנה מוצא חבירו וזה כבר בירך אהנאתו ואיך יוצא אחרים עמ"ש הרמב"ם פ"ז מהל' תפלה כו' ז"ל טעו ברוב עירנו לברך בבה"כ בין אם נתחייב בהם בין אם לא נתחייב בהם וטעות בידם עכ"ל ונהי דאנן לא ק"ל הכי כמ"ש רמ"א בסי' מ"ו הבו דלא לוסיף עלה וראוי למחות על החזנים שנוהגים לברך שני פעמים וכבר השיגו ע"ז רוב האחרונים והובא בש"ע באר היטב בסי' ו' ואעפ"י שכבר כתב הט"ז קצת לקיים המנהג שיש ללמד קצת זכות על אותן הנוהגין כן אבל כי דייקת שפיר היה ברכה לבטלה ממש ובפרט שיוכל לתקן כמ"ש האחרונים ולא יהא אלא כספק הלא ק"ל ספק ברכות להקל:

**13 - שו"ת בנין ציון סימן קעד**

ב"ה אלטאנא, יום ה' י"ז טבת תר"ט לפ"ק. להרה"ג וכו' מ"ה מתתיהו מונק הכהן נ"י אב"ד דק"ק קראינקע יע"א.

כתב לי מעכ"ת נ"י קשה לי פליאה עצומה על הראשונים והאחרונים שנעלם מהם במחילת כבודם גמרא ערוכה בדין ש"ץ קבוע א"ח בסי' נ"ג סעיף ט"ו דאיתא שם בהמחבר וז"ל ש"ץ קבוע יורד לפני התיבה מעצמו ולא ימתין שיאמרו לו והטור הביא דין זה וביאר הבית יוסף זצ"ל דהטור דייק זה מהש"ס ברכות דף ל"ד דאיתא שם העובר לפני התיבה צריך לסרב וכו' ומפרש רבינו דהיינו במי שאינו ש"ץ קבוע דאלו ש"ץ קבוע אין לו להמתין שיאמרו לו כלום אלא הוא מעצמו יעלה וכו' יעוי"ש וחידוש גדול על הרב בית יוסף דלא הביא המקור לדין זה מגמ' ערכין דשם נאמר באר היטב ולא צריכא שום דיוק ולבד זאת דנאמר שם מנטילת רשות לש"צ נראה עוד דאפי' ש"צ קבוע צריך ליטול רשות דאיתא שם דף י"א בעי רבי אבין עולת נדבת צבור טעון שירה או לא כו' ופשט מקרא ויאמר חזקי' וגו' ומסיק הגמ' שם אפילו תימא עולת חובה מידי דהוה אשליח דציבורא דממליך הרי דבפירוש נאמר דש"ץ צריך נטילת רשות ואף שהוא ש"ץ קבוע דגמרא מדמה עולת חובה שבכל יום ויום לש"ץ וע"כ לש"ץ הקבוע להתפלל לפני התיבה תמיד ושם בברכות לא איתא כלל מנטילת רשות רק צריך לסרב מעט וזה מפני כבוד הצבור וצע"ג שלא הרגיש שום מחבר מהאחרונים דבר זה.

תשובה: מר נ"י הקשה על הב"י דה"ל להביא מקור הדין מהא דערכין ועל הטור הקשה שיש סתירה משם ולענ"ד אין מקור ואין סתירה ממה דאמרינן שם מידי דהו' אשליחא דצבורא דנמלך שהרי פשוט הוא שאין לאדם להתפלל לפני הצבור אם לא שהצבור נתנו לו רשות לזה בפעם ראשון ועשאוהו שלוחם שהרי עי"ז נעשה ונקרא שליח צבור וזה בעצמו ילפינן מקרבן כמש"כ המהרי"ק שורש מ"ד הביאו הב"י שהתפלה היא של הקהל במקום התמידין שהיו באין משל צבור ואין ראוי שיהי' אדם שלוחם להקריב קרבנם שלא מדעתם ורצונם עכ"ל וכ"כ ג"כ הט"ז (סי' נ"ג) וזה בלבד הוא ממה דאיירי בערכין שהרי הך ויאמר חזקי' דמפרשינן שנטל רשות להקריב קרבנות נדבה (ולפי מה דמסיק אפילו חובה) כתיב בד"ה אחרי שטהר הקדש וחנכו והתחיל העבודה במקדש אחר שהושבתה שנים רבים בימי אחז ובזה הוצרך לטול רשות מב"ד בשם ישראל להיות מעתה העבודה שתתחיל בשליחותם כמו שליח צבור כשרוצה להתחיל בעבודתו צריך לטול רשות משולחיו דאל"כ אינו שלוחם אבל אין ראי' משם דש"ץ בכל תפלה ותפלה צריך לטול רשות שהרי הסברא נותנת דחזקי' לא בכל קרבן וקרבן שהוקרב מאז והלאה נטל רשות מב"ד ולא עוד אלא אפילו נדחוק דבכל יום הי' צריך נטילת רשות להקריב קרבנות חובה בשביל הצבור אכתי לא דמי לש"ץ קבוע שהרי בקרבנות צבור הי' כ"ד משמרות כהונה וכל משמר נתחלק לז' בתי אבות עד שלכל בית אב לא הגיע העבודה אלא יום א' בכ"ד שבועות וגם אז ע"פ הרוב עבדו כהנים חדשים שלא עבדו מקודם א"כ בכל פעם הי' כתפלה בעד הצבור בפעם ראשון אבל אכתי אין לפשוט מזה אם ש"ץ קבוע צריך לטול רשות בכל עת שמתפלל ולכן לא הי' הב"י יכול להביא ראי' או סתירה מהא דערכין אם הך דצריך לסרב הוא בש"ץ קבוע ג"כ או לא. כנלענ"ד, הקטן יעקב.

**14 - שו"ת תורה לשמה סימן רעה**

+האם מסרבין לאב.+ שאלה בעה"ב אחד שהביאו לו כוס יין לשתות או פרי אחד לאכול ואותה שעה נכנס בנו אצלו וכאשר ראהו אביו הושיט לו את הכוס לשתותו או את הפרי לאוכלו אם הבן יוכל לסרב מעט שלא לקבל מפני שרוצה שאביו יאכל ויהנה מן הפרי ההוא או"ד אף על פי שהוא מסרב בשביל שחפץ בהנאת אביו עכ"ז מאחר שאביו הושיטו לו אסור לסרב כלל אלא צריך תיכף ומיד לקבלו ולאוכלו יורינו המורה לצדקה ושכמ"ה.

תשובה פשיטא הוא שאם האב נתן כוס לבנו לשתות או איזה פרי לאכול שצריך תיכף ומיד לקבלו ולא לסרב כלל דהא מצינו בגמרא דפסחים דף פ"ו ע"ב ברב הונא דיהבו ליה כסא וקבליה בחד זמנא ולא סרב עד שיפצירו בו ושאלו אותו אמאי עביד הכי ואמר להם דמסרבין לקטן ואין מסרבין לגדול ע"ש וכ"ש הכא דכבוד אב הוא דאורייתא דאין לסרב כלל אך נידון השאלה הנז' הוא שאני מהא מפני שהכוס הזה הובא תחילה לאביו לשתותו ורק עתה שראה האב את בנו לפניו הנה באהבתו לו רצה ליתן אותו לו והבן מסרב בשביל שרוצה בהנאת אביו שיהיה הוא נהנה מזה הנה ודאי הא שניא טובה דיש לומר שרי ליה לסרב מעט מפני שהסירוב הזה הוא מוכיח על אהבתו לאביו והנה אהבת הבן לאביו זהו כבודו אך נראה ודאי שלא יסרב הרבה אלא מעט דהיינו פעם אחת בכדי שיראה לאביו וגם להיושבים שהוא חפץ ושמח בהנאת אביו שישיב לאביו ויאמר בפירוש אני רוצה ושמח שאתה תאכל או תשתה זה ואחר שסרב ואמר כך אם אביו עודנו אומר לא כי אלא אתה תאכל זה אז יקבל ממנו ויעשה רצונו של אביו כי כבוד אדם הוא רצונו.

והנה אביא ראיה לזה שבכהאי גוונא שרי לסרב מעט והוא ממה דאיתא בגמרא דסוטה דף מ"ט רב הונא אשכח תומרתא דחינוניתא שקלא כרכה בסודריה אתא רבה בריה א"ל מורחינא ריחא דחינוניתא א"ל בני טהרה יש בך יהבה ניהליה אדהכי אתא אבא בריה שקלה יהבה ניהליה א"ל רב הונא בני שמחת את לבי והקהית את שיני ופי' רש"י ז"ל שמחת את לבי בטהרתך והקהית את שיני שהראיתני שאהבתך על בנך יותר מעלי שנטלת ממני ונתת לו ע"ש והנה אם באמת כשהאב נותן דבר לבן כהאי גוונא שאין הבן יכול לסרב כלל מפני הכבוד איך אומר לו שהקהה שיניו במה שהראהו שאהבת בנו יותר שנטלה ממנו ונתנה לבנו והלא הוא בעל כרחו צריך ליטול אותה ממנו מאחר שהוא הושיטה ונתנה לו ואין יכול לסרב וא"כ במה הראה שאהבת בנו יותר אלא ודאי כל כהאי גוונא יכול לסרב מעט דהיינו פעם אחת להראות שהוא חפץ בהנאת אביו שיאמר לאביו אני חפץ ואוהב שאתה תאכל אותה ולכן מאחר שרבה נטלה תיכף ולא סירב ונתנה לבנו בזה היה מדקדק עליו אביו לומר שהראה בזה אהבתו על בנו יותר מעליו ומה שכתבתי שסירוב מעט הוא פעם אחת כן מצינו בדין הש"ץ בש"ע /או"ח/ סי' נ"ג סעיף ט"ז מי שאינו ש"ץ קבוע צריך לסרב מעט קודם שירד לפני התיבה ולא יותר מדי אלא פעם ראשונה מסרב וכשיאמרו לו פעם שניה מכין עצמו כמי שרוצה לעמוד ובפעם שלישית יעמוד ע"ש וכן הכא בנידון השאלה בפעם ראשונה יסרב ויאמר לאביו שאני חפץ שאתה תאכל אותו ואם יחזור אביו ויאמר לו לא כי אלא אתה תקבל ותאכל אז יקבלנו מידו והכל לפי הענין כי החכם ישקול הדבר במאזני השכל לעשות דבר שמראה בו אהבה וכבוד לאביו. והיה זה שלום ואל שדי ה' צבאות יעזור לי. כ"ד הקטן יחזקאל כחלי נר"ו.

**15 - שו"ת דברי מלכיאל חלק ה סימן כא**

וע"ד מ"ש בח"ד ס"י דבערכין (דף י"א) איירי בש"ץ שאינו קבוע. והקשה כ' דהא שאינו קבוע צריך לסרב כדקיי"ל בסי' נ"ג סט"ז. זה לק"מ דשם איירי כשמבקשים אותו להתפלל אזי צריך לסרב. אבל בערכין איירי שכבר נתרצה להתפלל או לקרוא. וקאמר שצריך לימלך בציבור אם יתחיל להתפלל. ובאמת זה שייך גם בקבוע וכמ"ש בחיבורי שם. וכה"ג איתא בשבת (דף י"ב ע"ב) דקרי שמש שאינו קבוע אף שכעת הוא משמש רק שאינו קבוע בתמידות. ובברכות (דף ל"א ע"א) לשון הש"ס העובר לפני התיבה ולא קרי ליה ש"ץ וצ"ל הכוונה מי שבלבו רוצה לעבור לפני התיבה כשמבקשים אותו. מ"מ צריך לסרב מעט ע"ש. ובאמת אף שהגר"א הקשה זה בסי' נ"ג ס"ק כ"ד. מ"מ לענ"ד לק"מ דבסי' קל"ט איתא שנהגו כן. וי"ל דאף דמדינא צריך לימלך מ"מ כיון שנהגו שלא לימלך שרי דהוי כאלו בשעה שמינו אותם נטלו רשות על כל יום ויום וכמ"ש הפוסקים שם. ועוי"ל שקבלוהו אדעתא דמנהגא ומחלו הציבור על כבודם בזה. ובשעה שכתבתי תשובתי שבחיבורי לא נזכרתי שהגר"א הקשה קושיית השואל.

**16 - אשל אברהם מבאטשאטש**

ופשיטא שלא יצוו חז"ל במה שאין פה ולב שוים אלא וודאי שכוונת חז"ל במי שכפיו כן לבו בסירובו ואחר כך על ידי ההפצרה משתנית דעתו והיינו כשיש שם רבים רצויים ומוכשרים כוותיה

**17 - תשובות והנהגות כרך א סימן קיב**

שאלה: תמיה על מה שאין נוהגין היום בש"ץ שיסרב ב' פעמים

נראה שעיקר הקפידא בזמנם שרובם לא היו בקיאים והוציא אותם ש"ץ, ורבים שהתפללו טעו, אין לאדם להחזיק עצמו לבקי שיוציא עד שיחזיקוהו אחרים, ולכן נמנע ומסרב עד שיורד לפני התיבה וכמבואר בברכות (לד א) ובש"ע נ"ג (ס"ק ט"ז), ועיקרה לקיים אז תפלת הציבור וכמו שביארנו במק"א, אבל בזמנינו אין מוציאים הציבור, ורובם ככולם ראויים לש"ץ בימות החול, ואם בשבת נמנעים היינו מפני שאין להם קול ערב וכדומה, אבל מחזיקים את כולם במעלה דבקי ויודע ולא עלולים לטעות, ולכן בזמנינו אין חיוב לסרב דוקא ולעכב הציבור, ועיין מ"א סימן נ"ג (ס"ק כ') שמחלק כעין זה לענין יחיד שמעכב ש"ץ שלא שייך בזה"ז.

וביותר אני אומר שאפילו לא נחלק כמ"ש, ונימא שתמיד צריך סירוב ב"פ וכהפוסקים שלא חילקו בכך, במקום שרואה שאין רצים להיות ש"ץ והתפלה מתעכבת אסור לו לסרב, שמפורש במשנה המתפלל וטעה ומעמידין אחר במקומו לא יהא סרבן באותה שעה שאסור להתעכב, וגם כאן כשרואה שהציבור יתעכב ויש טירחא דציבורא לא יהא סרבן באותה שעה ויכול גם מעצמו לעלות שמזכה הרבים וזהו גופא זכות רבה מאד.

**18 - ערוך השולחן אורח חיים הלכות ברכות השחר סימן נג סעיף טו**

ש"ץ קבוע יורד לפני התיבה מעצמו ולא ימתין עד שיאמרו לו אבל ש"ץ שאינו קבוע צריך לסרב מעט קודם שירד לפני התיבה אך לא יסרב יותר מדאי שאין זה כבוד הצבור אלא פעם ראשונה מסרב וכשיאמרו לו פעם שניה מכין עצמו כמו שרוצה לעמוד ובפעם שלישית יעמוד ואם האומר לו שירד הוא אדם גדול אינו מסרב לו כלל וירד מיד דאין מסרבין לגדול אך בדבר שיש בזה שררות יסרב מעט אפילו כשאומר לו אדם גדול דהסירוב הוא מפני שיתראה דאולי אינו ראוי לכך וזהו הדרך ארץ [עתוס' פסחים פ"ו: ד"ה אין] ולפעמים אף ש"ץ שאינו קבוע לא יסרב כגון שטעה הש"ץ או נשתתק ונצרך להעמיד אחר תחתיו אותו שמעמידין תחתיו לא יסרב כלל כיון שהוא באמצע התפלה אינו נכון להפסיק הרבה [הגר"א סקכ"ד הקשה מערכין י"א: שאומר שם מידי דהוה אש"ץ דמימלך ע"ש הרי להדיא דגם ש"ץ קבוע צריך המלכה ולענ"ד נראה דל"ק דרש"י פי' ונסיב רשותא אם יתפלל עכ"ל כלומר אם אין אומרים לו שיתפלל צריך ליטול רשות דאולי אין הצבור רוצים להתפלל עדיין אבל כשאומרים לו רד והתפלל אין לו לסרב כלל וראיה לזה דמדמי שם לויאמר חזקיהו ע"ש והוא נתעורר מעצמו לא מאחרים וברור הוא ודו"ק]: